‘Las princesas del Pacífico’ arribaran a la Casa Municipal de Cultura divendres que ve
21 de març 2018

![](/media/nstd0xmx/68image004_cuerpo.jpg)  
  
La delegació de Cultura de l'Ajuntament de Sagunt ha programat per a divendres que ve, 23 de març, l'obra teatral _Las princesas del Pacífico_, de la companyia La Estampida. La representació, que serà en castellà, començarà a les 21.30 hores en la Casa Municipal de Cultura, i el preu de l’entrada és de 7 euros.  
  
Es tracta d'una obra teatral apta per a tots els públics i finalista dels XIX Premis Max de les Arts Escèniques. La comèdia mostra la vida d’Agustina i Lidia (tia i neboda), dos persones que viuen recloses en el saló de sa casa amb una única finestra al món: la televisió. Estes dos dones s'enfronten com poden a les misèries i avatars diaris, fent-se invisibles dins de sa casa.  
  
Però, ¿què ocorreria si per una vegada la sort els somriu premiant-les amb un fantàstic creuer com el que mai abans hagueren somiat? ¿Què passa si les enfronten amb persones incapaces d’empatitzar amb el micromon que estes dos persones han anat forjant? ¿Quines noves dimensions adquirirà la seua reduïda visió del món? Els assistents podran resoldre totes estes preguntes després d'assistir a la comèdia  _Las princesas del Pacífico._

*   [](http://www.facebook.com/sharer.php?u=https://aytosagunto.es/va/actualitat/las-princesas-del-pacifico-arribaran-a-la-casa-municipal-de-cultura-divendres-que-ve/ "Facebook")
*   [](http://twitter.com/share?url=https://aytosagunto.es/va/actualitat/las-princesas-del-pacifico-arribaran-a-la-casa-municipal-de-cultura-divendres-que-ve/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/las-princesas-del-pacifico-arribaran-a-la-casa-municipal-de-cultura-divendres-que-ve/ "Linked In")
*   [](mailto:?body=https://aytosagunto.es/va/actualitat/las-princesas-del-pacifico-arribaran-a-la-casa-municipal-de-cultura-divendres-que-ve/)